22/03/2021 | Administración LocalMunicipal
Vedra
Secretaría-Intervención
Concesión definitiva axudas PEL-REACTIVA

ANUNCIO RESOLUCIÓN DE CONCESIÓN DIFINITIVA DAS AXUDAS PARA A REACTIVACIÓN ECONÓMICA E SOCIAL DO CONCELLO DE VEDRA - PEL REACTIVA Por Resolución da Alcaldía núm.27/2021, de data 25 de xaneiro de 2021, acordouse: “Vistas as normas reguladoras do PEL-REACTIVA: Fondo de financiamento para a reactivación económica e social da provincia da Coruña destinado aos Concellos de menos de 50.000 habitantes, impulsado dende o Plan de Emprego Local (PEL) da Deputación Provincial da Coruña, e das bases específicas reguladoras das axudas dos concellos adheridos ao citado fondo (Norma 18), aprobadas por Resolución da Presidencia núm.2020/23462 (BOP núm.123/20, de data 5 de agosto), modificadas por Resolución da Presidencia núm.2020/24109 (BOP núm.128/20, do 12 de agosto). Visto que este Concello adheriuse ao citado fondo de financiamento. Vista a convocatoria das citadas axudas deste concello, aprobada por Resolución da Alcaldía núm.597/20, do 29 de outubro, remitida á BDNS e publicada no BOP núm.186/20, do 4 de novembro, no taboleiro de anuncios da Casa do Concello e na sede electrónica municipal (https://sede.vedra.es). Unha vez revisadas as solicitudes presentadas en prazo, e valoradas e ordenadas as mesmas, a Comisión Técnica designada ao efecto por Resolución da Alcaldía núm.661/20, do 18 de novembro, reunida o día de hoxe emitiu proposta ao efecto. Visto que por Resolución da Alcaldía núm.7/2021, de data 11 de xaneiro, se aprobou a concesión provisional das axudas, publicándose o citado acordo con esa mesma data na páxina web municipal (https://concellodevedra.com), e fixando un prazo para que os interesados puidesen presentar as reclamacións ou alegacións que considerasen oportunas do 11 ao 22 de xaneiro, ambos incluídos. Dado que durante o citado prazo non se presentou ningunha alegación ou reclamación, en función do establecido na base 11.º da Norma 18 (Bases específicas reguladoras das axudas). RESOLVO: PRIMEIRO.-–Aprobar definitivamente as axudas aos beneficiarios que se relacionan no ANEXO I desta Resolución. SEGUNDO.–Desestimar as solicitudes e polo tanto denegar as axudas aos solicitantes que constan no ANEXO II por non cumprir os requisitos establecidos nas normas reguladoras das mesmas. TERCEIRO.–Notificarlle aos interesados o presente acordo de acordo co establecido no artigo 40 da Lei 39/2015, do 1 de outubro, do procedemento administrativo común, e publicalo na páxina web municipal. CUARTO.–Os beneficiarios das axudas, de acordo co disposto na base 12.ª, deberán presentar a documentación xustificativa, referida expresamente aos conceptos do gasto que lle foron subvencionados, como data máxima o 31 de marzo de 2021. O Concello aboará o importe da subvención concedida, logo da presentación dos xustificantes de gasto ou facturas electrónicas escaneadas efectivamente pagadas dentro do período subvencionable (do 01 de marzo ao 31 de decembro de 2020), correspondentes aos gastos subvencionables determinados na base 7.ª ou documentos contables de valor probatorio equivalente (o IVE non se considera subvencionable). No caso de que as facturas non teñan os conceptos de gasto debidamente especificados, deberán entregar un documento aclaratorio do seu contido, que deberá axustarse aos conceptos subvencionados ao amparo da convocatoria (base 12.ª). No caso que o importe dos pagos xustificados sexa inferior ao concedido, a achega municipal reducirase ata o importe efectivamente xustificado.” Vedra, 11 de marzo de 2021. O alcalde Asdo.: Carlos Martínez Carrillo ANEXO I GRUPO I. –Afectado/a polo peche en virtude do disposto no RD 463/2020, do 14 de marzo, polo que se declara o estado de alarma para a xestión da situación de crise sanitaria, ocasionada pola COVID-19 e a súa modificación aprobada por RD 465/2020, do 17 de marzo. GRUPO II. –Non afectado/a polo peche, pero cuxa facturación no segundo trimestre fiscal de 2020 se vise reducida, polo menos, nun 75% en relación coa media efectuada no semestre natural anterior á declaración do estado de alarma. GRUPO III. –Obrigado/a a acollerse a un ERTE (Expediente de Regulación Temporal de Emprego), nos termos establecidos no RD 465/2020, do 17 de marzo. ANEXO II GRUPO I Ningún. GRUPO II GRUPO III: